**MÉLTATÁS**

**Fiák Lilla**

2016-ban kezdte meg zeneiskolai tanulmányait. A fuvola számára szerelem volt első látásra, ez az érzés azóta sem enyhült, immár nyolcadik éve tanul a hangszeren. Rendkívüli szorgalma már egészen kicsi korában megnyilvánult. Sohasem adja fel, nem nyugszik bele, ha valamit nem tud tökéletesen megvalósítani! Nemcsak a hangszeres tudása kivételes, hanem a zeneelméleti ismeretei is. Évek óta tagja zeneiskolánk kórusnak és a fúvószenekarnak is. Minden plusz feladatot szívesen elvállal, és maximálisan meg is oldja azokat.

Az elmúlt tanévekben számos versenyen indult szóló kategóriába és kamarazenei formációkban egyaránt, nagyon szép eredményeket elérve, ezzel is öregbítve a Gyáli Kodály Zoltán Alapfokú Művészeti Iskola és Gyál város hírnevét.

Fiák Lillát a Gyáli Kodály Zoltán Alapfokú Művészeti Iskola nevelőtestülete, a fentiek alapján 2023-ban javasolja a Közművelődési Díj adományozására.